text: Trafik-kø ved ny motorvej
  10 august 2011 kl. 09.16
  Danmarks første midlertidige motorvej åbnede i morges, men ikke uden forsinkelser.
  Vejen er kun 800 meter lang, og den er anlagt for at foretage en trafik-omlægning nord for Vejle ved Transportcentret, hvor den nye Herning-motorvej bliver koblet til E45.
  
  Lang kø
  I morges blev den åbnet i sydgående retning med et par timers forsinkelse. Det skulle efter planen være sket klokken seks - efter 600 ton asfalt var lagt på. Sådan kom det nu ikke til at gå, og det skabte en lang trafik-kø.
   Alligevel er Vejdirektoratet godt tilfreds med forløbet, og nu kører trafikken igen. På onsdag i næste uge åbner den midlertidige motorvej også i den nordgående retning.
  